title: Komission täytäntöönpanoasetus (EU) 2017/777, annettu 4 päivänä toukokuuta 2017, neuvoston täytäntöönpanoasetusta (EU) N:o 501/2013 (Kiinan kansantasavallasta peräisin olevien polkupyörien tuonnissa käyttöön otetun lopullisen polkumyyntitullin laajentamisesta koskemaan Indonesiasta, Malesiasta, Sri Lankasta ja Tunisiasta lähtöisin olevien polkupyörien tuontia riippumatta siitä, onko alkuperämaaksi ilmoitettu Indonesia, Malesia, Sri Lanka tai Tunisia) koskevan tarkastelun vireillepanosta sen määrittämiseksi, voidaanko kyseisistä toimenpiteistä myöntää poikkeus yhdelle tunisialaiselle vientiä harjoittavalle tuottajalle, polkumyyntitullin kumoamisesta kyseisen vientiä harjoittavan tuottajan tuonnissa ja kyseisen vientiä harjoittavan tuottajan tuonnin kirjaamisvelvoitteesta

text:
               5.5.2017

               FI

               Euroopan unionin virallinen lehti

               L 116/20

         KOMISSION TÄYTÄNTÖÖNPANOASETUS (EU) 2017/777,
   annettu 4 päivänä toukokuuta 2017,
   neuvoston täytäntöönpanoasetusta (EU) N:o 501/2013 (Kiinan kansantasavallasta peräisin olevien polkupyörien tuonnissa käyttöön otetun lopullisen polkumyyntitullin laajentamisesta koskemaan Indonesiasta, Malesiasta, Sri Lankasta ja Tunisiasta lähtöisin olevien polkupyörien tuontia riippumatta siitä, onko alkuperämaaksi ilmoitettu Indonesia, Malesia, Sri Lanka tai Tunisia) koskevan tarkastelun vireillepanosta sen määrittämiseksi, voidaanko kyseisistä toimenpiteistä myöntää poikkeus yhdelle tunisialaiselle vientiä harjoittavalle tuottajalle, polkumyyntitullin kumoamisesta kyseisen vientiä harjoittavan tuottajan tuonnissa ja kyseisen vientiä harjoittavan tuottajan tuonnin kirjaamisvelvoitteesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä 'polkumyynnin vastainen perusasetus', ja erityisesti sen 11 artiklan 4 kohdan, 13 artiklan 4 kohdan ja 14 artiklan 5 kohdan,
   on ilmoittanut asiasta jäsenvaltioille,
   sekä katsoo seuraavaa:
   1.   PYYNTÖ

               (1)

               Euroopan komissiota, jäljempänä 'komissio', on pyydetty myöntämään polkumyynnin vastaisen perusasetuksen 11 artiklan 4 kohdan ja 13 artiklan 4 kohdan mukainen vapautus polkumyynnin vastaisista toimenpiteistä, joita sovelletaan Kiinan kansantasavallasta peräisin olevien polkupyörien tuonnissa laajennettuna koskemaan Indonesiasta, Malesiasta, Sri Lankasta ja Tunisiasta lähetettyä polkupyörien tuontia riippumatta siitä, onko tuotteiden alkuperämaaksi ilmoitettu Indonesia, Malesia, Sri Lanka tai Tunisia.

               (2)

               Pyynnön esitti 13 päivänä syyskuuta 2016 Tunisiassa, jäljempänä 'asianomainen maa', toimiva polkupyörien vientiä harjoittava tuottaja Look Design System SA, jäljempänä 'pyynnön esittäjä'.

         2.   TARKASTELTAVANA OLEVA TUOTE

               (3)

               Tarkastelun kohteena ovat Indonesiasta, Malesiasta, Sri Lankasta ja Tunisiasta lähetetyt moottorittomat polkupyörät (myös kolmipyöräiset tavarankuljetuspyörät, ei kuitenkaan yksipyöräiset), jotka tällä hetkellä luokitellaan CN-koodeihin ex 8712 00 30 ja ex 8712 00 70 (Taric-koodit 8712003010 ja 8712007091), riippumatta siitä, onko alkuperämaaksi ilmoitettu Indonesia, Malesia, Sri Lanka tai Tunisia.

         3.   VOIMASSA OLEVAT TOIMENPITEET

               (4)

               Neuvoston asetuksen (EY) N:o 1225/2009 (2) 11 artiklan 3 kohdan mukaisen välivaiheen tarkastelun jälkeen neuvosto muutti 29 päivänä toukokuuta 2013 asetuksella (EU) N:o 502/2013 (3) lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa annettua neuvoston täytäntöönpanoasetusta (EU) N:o 990/2011 (4).

               (5)

               Samana päivänä neuvosto laajensi täytäntöönpanoasetuksella (EU) N:o 501/2013 (5) Kiinan kansantasavallasta peräisin olevien polkupyörien tuonnissa käyttöön otetut toimenpiteet koskemaan Indonesiasta, Malesiasta, Sri Lankasta ja Tunisiasta lähetettyjen polkupyörien tuontia riippumatta siitä, onko alkuperämaaksi ilmoitettu Indonesia, Malesia, Sri Lanka tai Tunisia.

               (6)

               Komissio laajensi 18 päivänä toukokuuta 2015 täytäntöönpanoasetuksella (EU) 2015/776 (6) Kiinan kansantasavallasta peräisin olevien polkupyörien tuonnissa käyttöön otetut toimenpiteet koskemaan Kambodžasta, Pakistanista ja Filippiineiltä lähetettyjen polkupyörien tuontia riippumatta siitä, onko niiden alkuperämaaksi ilmoitettu Kambodža, Pakistan tai Filippiinit.

         4.   TARKASTELUN PERUSTEET

               (7)

               Pyynnön esittäjä väitti, ettei se ole etuyhteydessä asianomaisessa maassa toimiviin viejiin tai tuottajiin, joihin sovelletaan tarkastelun kohteena olevia tuotteita koskevia polkumyynnin vastaisia toimenpiteitä.

               (8)

               Pyynnön esittäjä väitti lisäksi, että se ei vienyt tarkastelun kohteena olevaa tuotetta unioniin laajennettujen toimenpiteiden käyttöönottoon johtaneessa tutkimuksessa käytetyn tutkimusajanjakson eli 1 päivän syyskuuta 2011 ja 31 päivän elokuuta 2012 välisenä aikana.

               (9)

               Pyynnön esittäjä väitti myös, että se ei ole kiertänyt voimassa olevia toimenpiteitä.

               (10)

               Lisäksi pyynnön esittäjä antoi näyttöä siitä, että se on vienyt tarkastelun kohteena olevaa tuotetta unioniin elokuussa 2016.

         5.   MENETTELY

   5.1   Vireillepano

               (11)

               Komissio tutki saatavilla olevan näytön ja totesi, että oli olemassa riittävät perusteet panna vireille polkumyynnin vastaisen perusasetuksen 11 artiklan 4 kohdan ja 13 artiklan 4 kohdan mukainen tutkimus sen määrittämiseksi, voidaanko pyynnön esittäjälle myöntää poikkeus laajennetuista toimenpiteistä.
               Unionin tuotannonalalle, jota asian tiedettiin koskevan, ilmoitettiin tarkastelupyynnöstä, ja sille annettiin tilaisuus esittää huomautuksia, mutta niitä ei esitetty.

         5.2   Voimassa olevien polkumyynnin vastaisten toimenpiteiden kumoaminen ja tuonnin kirjaaminen

               (12)

               Voimassa oleva polkumyyntitulli olisi kumottava polkumyynnin vastaisen perusasetuksen 11 artiklan 4 kohdan nojalla pyynnön esittäjän tuottaman ja unioniin vientiä varten myymän tarkasteltavana olevan tuotteen tuonnin osalta.

               (13)

               Samalla tällaisen tuonnin kirjaaminen olisi tehtävä pakolliseksi polkumyynnin vastaisen perusasetuksen 14 artiklan 5 kohdan mukaisesti sen varmistamiseksi, että polkumyyntitullit voidaan kantaa tämän tuonnin kirjaamispäivästä alkaen, jos tarkastelu osoittaa pyynnön esittäjän kiertävän toimenpiteitä. Pyynnön esittäjän maksettaviksi tulevaisuudessa mahdollisesti lankeavia määriä ei voida tutkimuksen tässä vaiheessa arvioida.

         5.3   Tarkastelua koskeva tutkimusajanjakso

               (14)

               Tutkimus koskee 1 päivän huhtikuuta 2016 ja 31 päivän maaliskuuta 2017 välistä ajanjaksoa, jäljempänä 'tarkastelua koskeva tutkimusajanjakso'.

         5.4   Pyynnön esittäjää koskeva tutkimus

               (15)

               Saadakseen tutkimuksensa kannalta välttämättöminä pitämänsä tiedot komissio lähettää pyynnön esittäjälle kyselylomakkeen. Pyynnön esittäjän on palautettava täytetty kyselomake polkumyynnin vastaisen perusasetuksen 6 artiklan 2 kohdan mukaisesti 37 päivän kuluessa tämän asetuksen voimaantulopäivästä, ellei toisin mainita.

         5.5   Muut kirjalliset huomautukset

               (16)

               Jollei tämän asetuksen säännöksistä muuta johdu, kaikkia asianomaisia osapuolia pyydetään esittämään näkökantansa, toimittamaan tietoja ja esittämään asiaa tukevaa näyttöä. Nämä tiedot ja asiaa tukeva näyttö on toimitettava komissiolle 37 päivän kuluessa tämän asetuksen voimaantulopäivästä, ellei toisin mainita.

         5.6   Mahdollisuus tulla tutkimusta suorittavien komission yksiköiden kuulemaksi

               (17)

               Kaikki asianomaiset osapuolet voivat pyytää tulla tutkimusta suorittavien komission yksiköiden kuulemiksi. Kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Tutkimuksen alkuvaiheeseen liittyviä kysymyksiä koskevat kuulemispyynnöt on esitettävä 15 päivän kuluessa tämän asetuksen voimaantulopäivästä. Myöhemmät kuulemispyynnöt on esitettävä määräajoissa, jotka komissio vahvistaa osapuolten kanssa käymässään yhteydenpidossa.

         5.7   Kirjallisia huomautuksia, täytettyjen kyselylomakkeiden palauttamista ja kirjeenvaihtoa koskevat ohjeet

               (18)

               Kaupan suojatoimiin liittyvien tutkimusten yhteydessä komissiolle toimitettuihin tietoihin ei sovelleta tekijänoikeuksia. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä ja b) tietoja voidaan toimittaa tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuttaan.

               (19)

               Kaikki asianomaisten osapuolten luottamuksellisina toimittamat kirjalliset huomautukset, mukaan lukien tässä asetuksessa pyydetyt tiedot, kyselyvastaukset ja kirjeenvaihto, on varustettava merkinnällä ”Limited” (7).

               (20)

               Asianomaisten osapuolten, jotka toimittavat luottamuksellisia tietoja, on toimitettava niistä polkumyynnin vastaisen perusasetuksen 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen tulee olla riittävän yksityiskohtaisia, jotta luottamuksellisen tiedon sisällöstä olisi saatavissa riittävä käsitys. Jos asianomainen osapuoli ei liitä toimittamiinsa luottamuksellisiin tietoihin ei-luottamuksellista yhteenvetoa, jonka muoto ja laatu vastaavat vaatimuksia, kyseiset luottamukselliset tiedot voidaan jättää huomiotta.

               (21)

               Asianomaisten osapuolten on esitettävä kaikki huomautuksensa ja pyyntönsä sähköpostitse, skannatut valtakirjat ja todistukset mukaan luettuina, lukuun ottamatta laajoja vastauksia, jotka on toimitettava CD-ROM-levyllä tai DVD-levyllä henkilökohtaisesti tai kirjattuna kirjeenä. Käyttämällä sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on toimiva virallinen yrityksen sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät nämä nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
               Komission yhteystiedot:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           Sähköposti: TRADE-R662-BICYCLES-CIR@ec.europa.eu

         6.   YHTEISTYÖSTÄ KIELTÄYTYMINEN

               (22)

               Jos asianomainen osapuoli kieltäytyy antamasta tarvittavia tietoja tai ei toimita niitä määräajassa tai jos se huomattavasti vaikeuttaa tutkimusta, päätelmät, jotka voivat olla myönteisiä tai kielteisiä, voidaan polkumyynnin vastaisen perusasetuksen 18 artiklan mukaisesti tehdä käytettävissä olevien tietojen perusteella.

               (23)

               Jos todetaan, että jokin asianomainen osapuoli on toimittanut vääriä tai harhaanjohtavia tietoja, nämä tiedot voidaan jättää huomiotta ja niiden sijasta voidaan käyttää käytettävissä olevia tietoja.

               (24)

               Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella polkumyynnin vastaisen perusasetuksen 18 artiklan mukaisesti, lopputulos voi olla kyseisen osapuolen kannalta epäedullisempi kuin siinä tapauksessa, että se olisi toiminut yhteistyössä.

               (25)

               Jos vastaamisessa ei käytetä tietokonetta, tätä ei pidetä yhteistyöstä kieltäytymisenä sillä edellytyksellä, että asianomainen osapuoli osoittaa, että vastauksen esittäminen vaaditussa muodossa aiheuttaisi kohtuutonta ylimääräistä vaivannäköä tai kohtuuttomia lisäkustannuksia. Asianomaisen osapuolen tulisi ottaa välittömästi yhteyttä komissioon.

         7.   KUULEMISMENETTELYSTÄ VASTAAVA NEUVONANTAJA

               (26)

               Asianomaiset osapuolet voivat ottaa yhteyttä kauppaan liittyvissä menettelyissä kuulemisesta vastaavaan neuvonantajaan. Neuvonantaja on asianomaisten osapuolten ja tutkimuksen suorittavien komission yksiköiden välinen yhteyshenkilö. Neuvonantaja tarkastelee pyyntöjä tutustua asiakirjoihin, asiakirjojen luottamuksellisuutta koskevia kiistoja, määräaikojen pidentämispyyntöjä ja kolmansien osapuolten pyyntöjä tulla kuulluksi. Neuvonantaja voi järjestää yksittäisen asianomaisen osapuolen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti. Neuvonantaja järjestää myös tilaisuuksia osapuolten väliselle kuulemiselle, jossa voidaan tuoda esille vastakkaisia näkökantoja ja esittää niihin vastaväitteitä.

               (27)

               Neuvonantajan kanssa järjestettävää kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Tutkimuksen alkuvaiheeseen liittyviä kysymyksiä koskevat kuulemispyynnöt on esitettävä 15 päivän kuluessa tämän asetuksen voimaantulopäivästä. Myöhemmät kuulemispyynnöt on esitettävä määräajoissa, jotka komissio vahvistaa yhteydenpidossa osapuolten kanssa.

               (28)

               Asianomaiset osapuolet saavat lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston verkkosivustolla: http://ec.europa.eu/trade/trade-policy-and-you/contacts/hearing-officer/

         8.   TUTKIMUKSEN AIKATAULU

               (29)

               Tutkimus saatetaan päätökseen polkumyynnin vastaisen perusasetuksen 11 artiklan 5 kohdan mukaisesti yhdeksän kuukauden kuluessa tämän asetuksen voimaantulopäivästä.

         9.   HENKILÖTIETOJEN KÄSITTELY

               (30)

               Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EY) N:o 45/2001 mukaisesti (8),

         ON HYVÄKSYNYT TÄMÄN ASETUKSEN:
   1 artikla
   Pannaan vireille asetuksen (EU) 2016/1036 11 artiklan 4 kohdan ja 13 artiklan 4 kohdan nojalla täytäntöönpanoasetuksen (EU) N:o 501/2013 tarkastelu sen määrittämiseksi, olisiko Indonesiasta, Malesiasta, Sri Lankasta ja Tunisiasta lähetettyjen Look Design System SA:n (Taric-lisäkoodi C206) tuottamien moottorittomien polkupyörien (myös kolmipyöräisten tavarankuljetuspyörien, ei kuitenkaan yksipyöräisten), jotka tällä hetkellä luokitellaan CN-koodeihin ex 8712 00 30 ja ex 8712 00 70 (Taric-koodit 8712003010 ja 8712007091), riippumatta siitä, onko alkuperämaaksi ilmoitettu Indonesia, Malesia, Sri Lanka tai Tunisia, tuonnissa sovellettava täytäntöönpanoasetuksella (EU) N:o 501/2013 käyttöön otettuja polkumyynnin vastaisia toimenpiteitä.
   2 artikla
   Kumotaan täytäntöönpanoasetuksella (EU) N:o 501/2013 käyttöön otettu polkumyyntitulli tämän asetuksen 1 artiklassa yksilöidyn tuonnin osalta.
   3 artikla
   Tulliviranomaisten on asetuksen (EU) 2016/1036 14 artiklan 5 kohdan nojalla toteutettava tarvittavat toimenpiteet tämän asetuksen 1 artiklassa yksilöidyn unioniin suuntautuvan tuonnin kirjaamiseksi.
   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä toukokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  Neuvoston asetus (EY) N:o 1225/2009 annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EUVL L 343, 22.12.2009, s. 51).

      (3)  Neuvoston asetus (EU) N:o 502/2013, annettu 29 päivänä toukokuuta 2013, asetuksen (EY) N:o 1225/2009 11 artiklan 3 kohdan mukaisen välivaiheen tarkastelun jälkeen tapahtuvasta lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa annetun täytäntöönpanoasetuksen (EU) N:o 990/2011 muuttamisesta (EUVL L 153, 5.6.2013, s. 17).

      (4)  Neuvoston täytäntöönpanoasetus (EU) N:o 990/2011, annettu 3 päivänä lokakuuta 2011, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 261, 6.10.2011, s. 2).

      (5)  Neuvoston täytäntöönpanoasetus (EU) N:o 501/2013, annettu 29 päivänä toukokuuta 2013, Kiinan kansantasavallasta peräisin olevien polkupyörien tuonnissa täytäntöönpanoasetuksella (EU) N:o 990/2011 käyttöön otetun lopullisen polkumyyntitullin laajentamisesta koskemaan Indonesiasta, Malesiasta, Sri Lankasta ja Tunisiasta lähtöisin olevien polkupyörien tuontia riippumatta siitä, onko alkuperämaaksi ilmoitettu Indonesia, Malesia, Sri Lanka tai Tunisia (EUVL L 153, 5.6.2013, s. 1).

      (6)  Komission täytäntöönpanoasetus (EU) 2015/776, annettu 18 päivänä toukokuuta 2015, Kiinan kansantasavallasta peräisin olevien polkupyörien tuonnissa täytäntöönpanoasetuksella (EU) N:o 502/2013 käyttöön otetun lopullisen polkumyyntitullin laajentamisesta koskemaan Kambodžasta, Pakistanista ja Filippiineiltä lähetettyjen polkupyörien tuontia, riippumatta siitä, onko niiden alkuperämaaksi ilmoitettu Kambodža, Pakistan tai Filippiinit (EUVL L 122, 19.5.2015, s. 4).

      (7)  ”Limited”-merkinnällä varustettu asiakirja on asetuksen (EU) 2016/1036 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.

      (8)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).


title: Komission täytäntöönpanoasetus (EU) 2016/1806, annettu 29 päivänä syyskuuta 2016, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Dehesa de Extremadura (SAN))

text:
               13.10.2016

               FI

               Euroopan unionin virallinen lehti

               L 276/3

         KOMISSION TÄYTÄNTÖÖNPANOASETUS (EU) 2016/1806,
   annettu 29 päivänä syyskuuta 2016,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Dehesa de Extremadura (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission asetuksen (EY) N:o 1107/96 (2) nojalla rekisteröidyn suojatun alkuperänimityksen ”Dehesa de Extremadura” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Dehesa de Extremadura” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä syyskuuta 2016.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).

      (3)  EUVL C 207, 10.6.2016, s. 17.


title: Komission täytäntöönpanoasetus (EU) 2017/1350, annettu 19 päivänä heinäkuuta 2017, asetuksella (EY) N:o 341/2007 avatuissa valkosipulin tariffikiintiöissä 1 päivän heinäkuuta ja 7 päivän heinäkuuta 2017 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta

text:
                  20.7.2017

                  FI

                  Euroopan unionin virallinen lehti

                  L 188/9

            KOMISSION TÄYTÄNTÖÖNPANOASETUS (EU) 2017/1350,
      annettu 19 päivänä heinäkuuta 2017,
      asetuksella (EY) N:o 341/2007 avatuissa valkosipulin tariffikiintiöissä 1 päivän heinäkuuta ja 7 päivän heinäkuuta 2017 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 1 ja 3 kohdan,
      sekä katsoo seuraavaa:

                  (1)

                  Komission asetuksella (EY) N:o 341/2007 (2) avataan vuotuisia tuontitariffikiintiöitä valkosipulin tuontia varten.

                  (2)

                  Määrät, joista on heinäkuun 2017 ensimmäisinä seitsemänä kalenteripäivänä jätetty A-tuontitodistushakemuksia 1 päivän syyskuuta 2017 ja 30 päivän marraskuuta 2017 väliseksi osakaudeksi, ylittävät joidenkin kiintiöiden osalta käytettävissä olevat määrät. Sen vuoksi olisi määritettävä, missä määrin A-tuontitodistuksia voidaan myöntää, ja vahvistettava haettuihin määriin sovellettava jakokerroin, joka lasketaan komission asetuksen (EY) N:o 1301/2006 (3) 7 artiklan 2 kohdan mukaisesti.

                  (3)

                  Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

            ON HYVÄKSYNYT TÄMÄN ASETUKSEN:
      1 artikla
      Asetuksen (EY) N:o 341/2007 nojalla 1 päivän syyskuuta 2017 ja 30 päivän marraskuuta 2017 väliseksi osakaudeksi jätetyissä tuontitodistushakemuksissa haettuihin määriin sovelletaan tämän asetuksen liitteessä vahvistettua jakokerrointa.
      2 artikla
      Tämä asetus tulee voimaan päivänä, jona se julkaistaan Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 19 päivänä heinäkuuta 2017.

               Komission puolesta,

               puheenjohtajan nimissä

            Jerzy PLEWA

               Pääjohtaja

               Maatalouden ja maaseudun kehittämisen pääosasto

         (1)  EUVL L 347, 20.12.2013, s. 671.

         (2)  Komission asetus (EY) N:o 341/2007, annettu 29 päivänä maaliskuuta 2007, kolmansista maista tuotavan valkosipulin ja tiettyjen muiden maataloustuotteiden tariffikiintiöiden avaamisesta ja hallinnoinnista sekä tuonti- ja alkuperätodistusmenettelyn perustamisesta (EUVL L 90, 30.3.2007, s. 12).

         (3)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).

         LIITE

                     Alkuperä

                     Järjestysnumero

                     Jakokerroin – 1 päivän syyskuuta 2017 ja 30 päivän marraskuuta 2017 väliseksi osakaudeksi jätetyt hakemukset
                     (%)

                     Kiina

                                 —

                                 Perinteiset tuojat

                     09.4105

                     —

                                 —

                                 Uudet tuojat

                     09.4100

                     0,500834

                     Muut kolmannet maat

                                 —

                                 Perinteiset tuojat

                     09.4106

                     —

                                 —

                                 Uudet tuojat

                     09.4102

                     —


title: Komission täytäntöönpanoasetus (EU) N:o 1056/2013, annettu 29 päivänä lokakuuta 2013 , farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse neomysiinistä  ETA:n kannalta merkityksellinen teksti

text:
               30.10.2013

               FI

               Euroopan unionin virallinen lehti

               L 288/60

         KOMISSION TÄYTÄNTÖÖNPANOASETUS (EU) N:o 1056/2013,
   annettu 29 päivänä lokakuuta 2013,
   farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse neomysiinistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:

               (1)

               Unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärä (MRL) vahvistetaan asetuksen (EY) N:o 470/2009 mukaisesti.

               (2)

               Farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus vahvistetaan komission asetuksen (EU) N:o 37/2010 (2) liitteessä.

               (3)

               Neomysiini sisältyy nykyisin asetuksen (EU) N:o 37/2010 liitteessä olevaan taulukkoon 1 sallittuna aineena kaikkien elintarviketuotantoon käytettävien lajien lihaksen, rasvan, maksan, munuaisten, maidon ja munien osalta.

               (4)

               Euroopan lääkevirastolle toimitettiin hakemus neomysiiniä koskevien nykyisten tietojen muuttamisesta.

               (5)

               Neomysiinistä toimitettiin lisätietoja, jotka eläinlääkekomitea arvioi. Arvioinnin tuloksena komitea suosittelee neomysiinin jäämien nykyisten enimmäismäärien muuttamista.

               (6)

               Asetuksen (EY) N:o 470/2009 5 artiklan mukaan Euroopan lääkeviraston on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja jäämien enimmäismääriä soveltaa samasta eläinlajista peräisin olevaan toiseen elintarvikkeeseen taikka voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja jäämien enimmäismääriä soveltaa muihin lajeihin.

               (7)

               Eläinlääkekomitea suositteli, että vahvistetaan nautaeläinten osalta tarkistettu neomysiinin enimmäismäärä, jota sovelletaan munuaisiin ja maksaan, ja että ekstrapoloidaan nautaeläimiä koskeva tarkistettu neomysiinin jäämien enimmäismäärä koskemaan kaikkia elintarviketuotantoon käytettäviä lajeja.

               (8)

               Sen vuoksi asetusta (EU) N:o 37/2010 olisi muutettava.

               (9)

               On aiheellista säätää kohtuullisesta määräajasta, jotta asianomaiset sidosryhmät voivat toteuttaa uusien jäämien enimmäismäärien noudattamiseksi mahdollisesti tarvittavat toimenpiteet.

               (10)

               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 30 päivästä joulukuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 152, 16.6.2009, s. 11.

      (2)  EUVL L 15, 20.1.2010, s. 1.

      LIITE
      Korvataan neomysiiniä koskeva kohta asetuksen (EU) N:o 37/2010 liitteessä olevassa taulukossa 1 seuraavasti:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Neomysiini (mukaan lukien framysetiini)

                     Neomysiini B

                     Kaikki elintarviketuotantoon käytettävät lajit

                     500 μg/kg

                     Lihas

                     Kaloilla lihaksen MRL koskee lihasta ja nahkaa luonnollisessa suhteessa.
                     Rasvaa, maksaa ja munuaisia koskevia MRL-arvoja ei sovelleta kaloihin.
                     Siansukuisilla lajeilla ja siipikarjalla rasvan MRL koskee nahkaa ja rasvaa luonnollisessa suhteessa.

                     Anti-infektiiviset aineet/antibiootit”

                     500 μg/kg

                     Rasva

                     5 500 μg/kg

                     Maksa

                     9 000 μg/kg

                     Munuaiset

                     1 500 μg/kg

                     Maito

                     500 μg/kg

                     Munat


title: Komission täytäntöönpanoasetus (EU) N:o 146/2012, annettu 16 päivänä helmikuuta 2012 , tiettyjen tavaroiden luokittelusta yhdistettyyn nimikkeistöön

text:
               21.2.2012

               FI

               Euroopan unionin virallinen lehti

               L 48/5

         KOMISSION TÄYTÄNTÖÖNPANOASETUS (EU) N:o 146/2012,
   annettu 16 päivänä helmikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä helmikuuta 2012.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Yhdessä kotelossa oleva laite, jonka mitat ovat noin 42 × 25 × 6 cm ja joka koostuu seuraavista osista:

                              —

                              kaksi mikroprosessoria, joista toinen on ainoastaan Blu-Ray -lukijaa varten,

                              —

                              digitaalinen DVB-S/DVB-T-kaksoisviritin,

                              —

                              sisäinen 250 GB:n kovalevy,

                              —

                              Blu-Ray 2D- ja 3D-lukija,

                              —

                              SD-kortinlukija, ja

                              —

                              älykortinlukija, joka mahdollistaa ehdollisen pääsyn palveluntarjoajan palveluihin.

                        Laitteessa on seuraavat liitännät:

                              —

                              kaksi RF-tuloliitäntää,

                              —

                              Ethernet (RF-45),

                              —

                              USB,

                              —

                              HDMI,

                              —

                              SCART,

                              —

                              kaksi RCA-audiolähtöliitäntää, ja

                              —

                              S/PDIF (optinen digitaalinen audiolähtöliitäntä).

                        Laitteella voidaan tullille esitettäessä vastaanottaa ja purkaa digitaalitelevisiosignaaleja (sekä maksuttomat kanavat että palveluntarjoajan ohjelmat). Se voidaan myös kytkeä internetiin Ethernet-liitännän kautta.
                  Laitteella voidaan vastaanottaa ja purkaa ääni-/videotiedostoja

                              —

                              lähiverkkoon kuuluvista laitteista niin kutsutun kotiportaalin kautta,

                              —

                              ulkoisista lähteistä USB-liitännän kautta (esim. kiintolevy, USB-muisti, videosignaalin tallennuslaite, digitaalikamera, videokamera) tai SD-kortinlukijan kautta.

                        Laitteella voidaan tallentaa ja toistaa vastaanotettuja digitaalitelevisio-signaaleja sekä SD-kortinlukijan tai USB-liitännän kautta vastaanotettuja videotiedostoja.
                  Laitteella voidaan toistaa tiedostoja ulkoisista tallennusvälineistä, joita ovat esim. DVD, Blu-Ray 2D ja 3D ja CD, integroidun Blu-Ray -lukijan kautta.

                  8521 90 00

                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen ja CN-koodien 8521 ja 8521 90 00 nimiketekstien mukaisesti.
                  Laite on yhdistelmäkone, jolla voidaan suorittaa sekä nimikkeen 8521 että nimikkeen 8528 toiminnot.
                  Ottaen huomioon laitteen ominaisuudet, joihin kuuluvat erityisesti nimikkeen 8521 videosignaalien toistolaite (tässä tapauksessa Blu-Ray -lukija) ja mahdollisuus tallentaa videosignaaleja ja tiedostoja eri lähteistä (esimerkiksi videosignaalin tallennuslaite, digitaalikamera, videokamera) riippumatta yhteydestä palveluntarjoajaan, laite ei ole televisiovastaanotin, jossa on videosignaalien tallennus- tai toistolaite, eikä sillä ole tietoliikennevalmiuksilla varustetun digisovittimen (”set-top box”) olennaista ominaisuutta.
                  Laitteen pääasiallisena toimintona on videosignaalien tallennus ja toisto, ja siinä on videoviritin XVI jakson 3 huomautuksessa tarkoitetulla tavalla
                  Sen vuoksi laite on luokiteltava CN-koodiin 8521 90 00 kuuluvaksi muuksi videosignaalien tallennus- tai toistolaitteeksi, jossa on samaan ulkokuoreen yhdistetty videoviritin.


title: Komission täytäntöönpanoasetus (EU) N:o 1303/2011, annettu 9 päivänä joulukuuta 2011 , tiettyjen tavaroiden luokittelusta yhdistettyyn nimikkeistöön

text:
               14.12.2011

               FI

               Euroopan unionin virallinen lehti

               L 330/17

         KOMISSION TÄYTÄNTÖÖNPANOASETUS (EU) N:o 1303/2011,
   annettu 9 päivänä joulukuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tullikoodeksikomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä joulukuuta 2011.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Kivun lievittämiseen tarkoitettu geeli, jossa on seuraavia ainesosia:

                              —

                              isopropyylialkoholia

                              —

                              vettä

                              —

                              yrttiuutetta (Ilex paraguariensis)

                              —

                              akryylihappopolymeerejä (karbomeeriä)

                              —

                              trietanoliamiinia

                              —

                              mentolia

                              —

                              kamferia

                              —

                              piidioksidia

                              —

                              metyyliparabeeniä

                              —

                              glyseriiniä

                              —

                              propyleeniglykolia

                              —

                              tartratsiinia (E102)

                              —

                              briljantinsininen FCF:ää (E133)

                        Ainesosien määriä ei ilmoiteta tuotteen pakkauspäällyksessä.
                  Pakkauksen mukaan tuotetta käytetään niveltulehdukseen, selkäkipuun, venähdyksiin ja nyrjähdyksiin liittyvien vähäisten lihas- ja nivelsärkyjen ja -kipujen lievittämiseen.

                  3824 90 97

                  Luokittelu määräytyy yhdistetyn nimikkeistön 1 ja 6 yleisen tulkintasäännön, 30 ryhmän 1 lisähuomautuksen sekä CN-koodien 3824, 3824 90 ja 3824 90 97 nimiketekstien mukaisesti.
                  Tuotetta ei ole tarkoitettu terapeuttista käyttöä varten, koska sillä ei hoideta eikä paranneta sairauksia tai tauteja, eikä ennalta ehkäisevää käyttöä varten, koska se ei suojaa sairauksilta tai taudeilta. Tuote ei myöskään täytä 30 ryhmän 1 lisähuomautuksessa vahvistettuja vaatimuksia. Sen vuoksi luokittelu nimikkeen 3004 lääkkeenä ei tule kyseeseen.
                  Tuotetta ei pidetä kauneudenhoito- tai meikkivalmisteena, koska sitä ei käytetä ihonhoidossa. Vaikka tuote viilentää voideltua kohtaa iholla, se ei hoida ihoa millään tavalla. Luokittelu nimikkeeseen 3304 ei sen vuoksi tule kyseeseen.
                  Näin ollen tuote on luokiteltava nimikkeeseen 3824 90 97 muualle kuulumattomana kemiallisena tuotteena tai kemian- tai siihen liittyvän teollisuuden valmisteena.


title: Komission täytäntöönpanoasetus (EU) 2017/463, annettu 16 päivänä maaliskuuta 2017, asetuksella (EY) N:o 1384/2007 Israelista peräisin olevan siipikarjanlihan alalla avatuissa tariffikiintiöissä 1 päivän heinäkuuta ja 30 päivän syyskuuta 2017 väliseksi osakaudeksi käytettävissä olevaan määrään lisättävien määrien vahvistamisesta

text:
               17.3.2017

               FI

               Euroopan unionin virallinen lehti

               L 72/68

         KOMISSION TÄYTÄNTÖÖNPANOASETUS (EU) 2017/463,
   annettu 16 päivänä maaliskuuta 2017,
   asetuksella (EY) N:o 1384/2007 Israelista peräisin olevan siipikarjanlihan alalla avatuissa tariffikiintiöissä 1 päivän heinäkuuta ja 30 päivän syyskuuta 2017 väliseksi osakaudeksi käytettävissä olevaan määrään lisättävien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 2 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 1384/2007 (2) avataan vuotuisia tariffikiintiöitä siipikarjanliha-alan tuotteiden tuontia varten.

               (2)

               Määrät, joista on 1 päivän maaliskuuta ja 7 päivän maaliskuuta 2017 välisenä aikana jätetty tuontitodistushakemuksia 1 päivän huhtikuuta ja 30 päivän kesäkuuta 2017 väliseksi osakaudeksi, ovat pienempiä kuin kiintiöiden osalta käytettävissä olevat määrät. Sen vuoksi olisi määritettävä määrät, joista ei ole jätetty hakemuksia, ja lisättävä kyseiset määrät seuraavaksi kiintiöosakaudeksi vahvistettuun määrään.

               (3)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Määrät, joista ei ole jätetty tuontitodistushakemuksia asetuksen (EY) N:o 1384/2007 nojalla ja jotka lisätään 1 päivän heinäkuuta ja 30 päivän syyskuuta 2017 väliseksi osakaudeksi, vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä maaliskuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission asetus (EY) N:o 1384/2007, annettu 26 päivänä marraskuuta 2007, neuvoston asetuksen (EY) N:o 2398/96 soveltamista koskevista yksityiskohtaisista säännöistä Israelista peräisin olevien siipikarjanliha-alan tuotteiden yhteisöön tuontia koskevien eräiden kiintiöiden avaamisen ja hallinnointitavan osalta (EUVL L 309, 27.11.2007, s. 40).

      LIITE

                  Järjestysnumero

                  Hakematta jääneet, 1 päivän heinäkuuta ja 30 päivän syyskuuta 2017 väliseksi osakaudeksi käytettävissä oleviin määriin lisättävät määrät
                  (kg)

                  09.4091

                  280 000

                  09.4092

                  2 000 000


title: Komission täytäntöönpanoasetus (EU) N:o 764/2014, annettu 11 päivänä heinäkuuta 2014, tiettyjen tavaroiden luokittelusta yhdistettyyn nimikkeistöön

text:
               16.7.2014

               FI

               Euroopan unionin virallinen lehti

               L 209/5

         KOMISSION TÄYTÄNTÖÖNPANOASETUS (EU) N:o 764/2014,
   annettu 11 päivänä heinäkuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä heinäkuuta 2014.

            Komission puolesta,

            puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Kellertävällä jauheella täytettyinä värittöminä kapseleina tullille esitettävä tuote, joka on vähittäismyyntimuodossa 60 kapselia sisältävässä, pakkausmerkinnällä ja kierrekorkilla varustetussa pienessä muovipullossa. Kukin kapseli sisältää seuraavia aineita:

                              —

                              glukosamiinihydrokloridia (300 mg),

                              —

                              kondroitiinisulfaattia,

                              —

                              metyylisulfonyylimetaania,

                              —

                              vähäisiä määriä askorbiinihapon estereitä (C-vitamiinia).

                        Pakkausmerkinnän mukaan tuote esitetään tullille ihmisravinnoksi tarkoitettuna lisäravinteena. Pakkausmerkinnässä mainittu suositeltava päiväannos on kolme kapselia.

                  2106 90 92

                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 21 ryhmän 5 lisähuomautuksen ja CN-koodien 2106, 2106 90 ja 2106 90 92 nimiketekstien mukaisesti.
                  Kun otetaan huomioon pakkausmerkinnässä mainittu suositeltava päiväannos, tuotteella ei ole selkeästi määriteltyjä ennalta ehkäiseviä tai terapeuttisia ominaisuuksia. Sen vuoksi sitä ei voida luokitella nimikkeen 3004 lääkkeeksi.
                  Koska tuote on elintarvikevalmiste, joka esitetään tullille annostettuna ja joka on tarkoitettu käytettäväksi lisäravinteena, 21 ryhmän 5 lisähuomautuksen vaatimukset täyttyvät.
                  Sen vuoksi tuote on luokiteltava nimikkeeseen 2106 muualle kuulumattomaksi elintarvikevalmisteeksi.


title: Komission täytäntöönpanoasetus (EU) 2017/1918, annettu 19 päivänä lokakuuta 2017, asetuksella (EY) N:o 616/2007 siipikarjanliha-alalla avatuissa tariffikiintiöissä 1 päivän lokakuuta ja 7 päivän lokakuuta 2017 välisenä aikana jätetyissä tuontitodistushakemuksissa ja tuontioikeushakemuksissa haettuihin määriin sovellettavan jakokertoimen vahvistamisesta sekä 1 päivän huhtikuuta ja 30 päivän kesäkuuta 2018 väliseksi osakaudeksi vahvistettuun määrään lisättävien määrien vahvistamisesta

text:
               20.10.2017

               FI

               Euroopan unionin virallinen lehti

               L 271/30

         KOMISSION TÄYTÄNTÖÖNPANOASETUS (EU) 2017/1918,
   annettu 19 päivänä lokakuuta 2017,
   asetuksella (EY) N:o 616/2007 siipikarjanliha-alalla avatuissa tariffikiintiöissä 1 päivän lokakuuta ja 7 päivän lokakuuta 2017 välisenä aikana jätetyissä tuontitodistushakemuksissa ja tuontioikeushakemuksissa haettuihin määriin sovellettavan jakokertoimen vahvistamisesta sekä 1 päivän huhtikuuta ja 30 päivän kesäkuuta 2018 väliseksi osakaudeksi vahvistettuun määrään lisättävien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,
   sekä katsoo seuraavaa:

               (1)

               Komission asetuksella (EY) N:o 616/2007 (2) avataan Brasiliasta, Thaimaasta ja muista kolmansista maista peräisin olevia siipikarjanliha-alan tuotteita koskevia vuotuisia tuontitariffikiintiöitä.

               (2)

               Määrät, joista on jätetty tuontitodistushakemuksia 1 päivän lokakuuta ja 7 päivän lokakuuta 2017 välisenä aikana 1 päivän tammikuuta ja 31 päivän maaliskuuta 2018 väliseksi osakaudeksi, ylittävät eräiden kiintiöiden osalta käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin, joka lasketaan komission asetuksen (EY) N:o 1301/2006 (3) 7 artiklan 2 kohdan mukaisesti.

               (3)

               Määrät, joista on jätetty tuontioikeushakemuksia 1 päivän lokakuuta ja 7 päivän lokakuuta 2017 välisenä aikana 1 päivän tammikuuta ja 31 päivän maaliskuuta 2018 väliseksi osakaudeksi, ylittävät eräiden kiintiöiden osalta käytettävissä olevat määrät. Sen vuoksi olisi määritettävä, missä määrin tuontioikeuksia voidaan myöntää, ja vahvistettava haettuihin määriin sovellettava jakokerroin, joka lasketaan komission asetuksen (EY) N:o 1301/2006 6 artiklan 3 kohdan mukaisesti yhdessä asetuksen (EY) N:o 1301/2006 7 artiklan 2 kohdan kanssa.

               (4)

               Määrät, joista on jätetty tuontitodistushakemuksia 1 päivän lokakuuta ja 7 päivän lokakuuta 2017 välisenä aikana 1 päivän tammikuuta ja 31 päivän maaliskuuta 2018 väliseksi osakaudeksi, alittavat eräiden kiintiöiden osalta käytettävissä olevat määrät. Sen vuoksi olisi määritettävä määrät, joista ei ole jätetty hakemuksia, ja lisättävä kyseiset määrät seuraavaksi kiintiöosakaudeksi vahvistettuun määrään.

               (5)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   1.   Asetuksen (EY) N:o 616/2007 nojalla 1 päivän tammikuuta ja 31 päivän maaliskuuta 2018 väliseksi osakaudeksi jätetyissä tuontitodistushakemuksissa haettuihin määriin sovelletaan tämän asetuksen liitteessä olevassa A osassa vahvistettua jakokerrointa.
   2.   Määrät, joista ei ole jätetty tuontitodistushakemuksia asetuksen (EY) N:o 616/2007 nojalla ja jotka lisätään 1 päivän huhtikuuta ja 30 päivän kesäkuuta 2018 väliseksi osakaudeksi vahvistettuun määrään, esitetään tämän asetuksen liitteessä olevassa A osassa.
   2 artikla
   1.   Asetuksen (EY) N:o 616/2007 nojalla 1 päivän tammikuuta ja 31 päivän maaliskuuta 2018 väliseksi osakaudeksi jätetyissä tuontioikeushakemuksissa haettuihin määriin sovelletaan tämän asetuksen liitteessä olevassa B osassa vahvistettua jakokerrointa.
   2.   Määrät, joista ei ole jätetty tuontioikeushakemuksia asetuksen (EY) N:o 616/2007 nojalla ja jotka lisätään 1 päivän huhtikuuta ja 30 päivän kesäkuuta 2018 väliseksi osakaudeksi vahvistettuun määrään, esitetään tämän asetuksen liitteessä olevassa B osassa.
   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission asetus (EY) N:o 616/2007, annettu 4 päivänä kesäkuuta 2007, Brasiliasta, Thaimaasta ja muista kolmansista maista peräisin olevaa siipikarjanlihaa koskevien yhteisön tariffikiintiöiden avaamisesta ja hallinnoinnista (EUVL L 142, 5.6.2007, s. 3).

      (3)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).

      LIITE
      A OSA

                  Ryhmän numero

                  Järjestysnumero

                  Jakokerroin – 1 päivän tammikuuta ja 31 päivän maaliskuuta 2018 väliseksi osakaudeksi jätetyt hakemukset
                  (%)

                  Hakematta jääneet määrät, jotka lisätään 1 päivän huhtikuuta ja 30 päivän kesäkuuta 2018 väliseksi osakaudeksi käytettävissä oleviin määriin
                  (kilogrammaa)

                  1

                  09.4211

                  0,388838

                  —

                  2

                  09.4212

                  —

                  13 622 005

                  4A

                  09.4214

                  0,709344

                  —

                  09.4251

                  20,408202

                  —

                  09.4252

                  1,407574

                  —

                  6A

                  09.4216

                  0,270271

                  —

                  09.4260

                  0,297978

                  —

                  7

                  09.4217

                  —

                  47 043 200

                  8

                  09.4218

                  —

                  9 276 800

            B OSA

                  Ryhmän numero

                  Järjestysnumero

                  Jakokerroin – 1 päivän tammikuuta ja 31 päivän maaliskuuta 2018 väliseksi osakaudeksi jätetyt hakemukset
                  (%)

                  Hakematta jääneet määrät, jotka lisätään 1 päivän huhtikuuta ja 30 päivän kesäkuuta 2018 väliseksi osakaudeksi käytettävissä oleviin määriin
                  (kilogrammaa)

                  5A

                  09.4215

                  0,455581

                  —

                  09.4254

                  0,479158

                  —

                  09.4255

                  1,779372

                  —

                  09.4256

                  —

                  6 250 002


title: Komission täytäntöönpanoasetus (EU) N:o 1239/2014, annettu 19 päivänä marraskuuta 2014 , tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 soveltamissäännöistä annetun asetuksen (EU) N:o 716/2013 muuttamisesta

text:
               20.11.2014

               FI

               Euroopan unionin virallinen lehti

               L 333/5

         KOMISSION TÄYTÄNTÖÖNPANOASETUS (EU) N:o 1239/2014,
   annettu 19 päivänä marraskuuta 2014,
   tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 soveltamissäännöistä annetun asetuksen (EU) N:o 716/2013 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta 15 päivänä tammikuuta 2008 annetun Euroopan parlamentin ja neuvoston asetuksen (EY) N:o 110/2008 (1) ja erityisesti sen 24 artiklan 3 kohdan ja 27 artiklan,
   sekä katsoo seuraavaa:

               (1)

               Asetuksen (EY) N:o 110/2008 20 artiklassa edellytetään, että jäsenvaltiot lähettävät komissiolle tekniset asiakirjat jokaisesta vakiintuneesta maantieteellisestä merkinnästä. Kyseisen säännöksen yhdenmukaisen täytäntöönpanon varmistamiseksi olisi vahvistettava yksityiskohtaiset säännöt tietojärjestelmille, joita käytetään kyseisten asiakirjojen toimittamiseen jäsenvaltioiden ja komission välillä.

               (2)

               Tehokkaan hallinnon varmistamiseksi ja ottaen huomioon komission aiemmin käyttöönottamien tietojärjestelmien käytöstä saadut kokemukset olisi sovellettava komission asetuksessa (EY) N:o 792/2009 (2) vahvistettuja yleisperiaatteita ja erityisesti niitä, jotka koskevat tietojen lähettämiseen valtuutettujen viranomaisten tai henkilöiden käyttöoikeuksien validoimista, asiakirjojen aitoutta, pitkäaikaista eheyttä ja luettavuutta sekä henkilötietojen suojaamista.

               (3)

               Komissio on ottanut ensimmäisen askeleen kohti täysin standardoitua järjestelmää laatimalla asetuksen (EY) N:o 110/2008 III luvun osalta tietojärjestelmiä, joita käytetään sen omissa sisäisissä työmenetelmissä ja asioinnissa tislattujen alkoholijuomien maantieteellisten merkintöjen suojan hallinnointiin osallistuvien viranomaisten kanssa ja joiden avulla asetuksen (EY) N:o 110/2008 20 artiklassa säädetyt vakiintuneiden maantieteellisten merkintöjen tekniset asiakirjat voidaan toimittaa sähköisesti. Jäsenvaltiot olisi kyseisten asiakirjojen tehokkaan hallinnon varmistamiseksi velvoitettava toimittamaan ne käytettävissä olevia tietojärjestelmiä käyttäen.

               (4)

               Komission täytäntöönpanoasetuksessa (EU) N:o 716/2013 (3), jossa vahvistetaan asetuksen (EY) N:o 110/2008 soveltamissäännöt, ei täsmennetä teknisten asiakirjojen toimitusmenetelmää. Näin ollen sitä olisi muutettava.

               (5)

               Tässä asetuksessa säädetyt toimenpiteet ovat tislattujen alkoholijuomien komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 716/2013 seuraavasti:

               1)

               Lisätään 8 a artikla seuraavasti:
               ”8 a artikla
               Vakiintuneiden maantieteellisten merkintöjen teknisten asiakirjojen toimittaminen ja vastaanottaminen
               1.   Jäsenvaltioiden toimivaltaisten viranomaisten on toimitettava asetuksen (EY) N:o 110/2008 20 artiklan 1 kohdassa tarkoitetut vakiintuneiden maantieteellisten merkintöjen tekniset asiakirjat komissiolle käyttäen liitteessä VI tarkoitettuja tietojärjestelmiä.
               Asiakirjat katsotaan toimitetuksi päivänä, jona komissio vastaanottaa ne.
               2.   Komissio vahvistaa teknisten asiakirjojen vastaanottamisen jäsenvaltioiden toimivaltaisille viranomaisille käyttäen liitteessä VI tarkoitettuja tietojärjestelmiä. Se antaa jokaiselle asiakirjalle tiedostonumeron.
               Vastaanottoilmoituksessa on oltava vähintään seuraavat tiedot:

                           a)

                           tiedostonumero;

                           b)

                           asianomainen nimi; ja

                           c)

                           vastaanottopäivä.

                     Komissio tekee ilmoitukset sekä asettaa teknisiä asiakirjoja koskevat tiedot ja huomautukset saataville käyttäen liitteessä VI tarkoitettuja tietojärjestelmiä.
               3.   Edellä 1 ja 2 kohdassa tarkoitettuihin ilmoituksiin ja tietojen saataville asettamiseen sovelletaan asetuksen (EY) N:o 792/2009 4, 5, 6, 7 ja 8 artiklaa soveltuvin osin.
               Asetuksen (EY) N:o 792/2009 4 artiklan 2 kohdan a alakohdan ii alakohdassa tarkoitetut ilmoitukset on tehtävä kymmenen päivän kuluessa tämän asetuksen soveltamisen alkamispäivästä.”

               2)

               Lisätään liite VI tämän asetuksen liitteen mukaisesti.

         2 artikla
   Voimaantulo ja soveltaminen
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä marraskuuta 2014.

            Komission puolesta

            Puheenjohtaja

         Jean-Claude JUNCKER

      (1)  EUVL L 39, 13.2.2008, s. 16.

      (2)  Komission asetus (EY) N:o 792/2009, annettu 31 päivänä elokuuta 2009, yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä (EUVL L 228, 1.9.2009, s. 3).

      (3)  Komission täytäntöönpanoasetus (EU) N:o 716/2013, annettu 25 päivänä heinäkuuta 2013, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 soveltamissäännöistä (EUVL L 201, 26.7.2013, s. 21).

      LIITE

            ”LIITE VI
            8 a artiklassa tarkoitetut tietojärjestelmät
            Jäsenvaltioiden toimivaltaisten viranomaisten on otettava yhteyttä komissioon saadakseen ohjeet, jotka koskevat komission jäsenvaltioiden saataville asettamien tietojärjestelmien käyttöä ja käyttöoikeuksia. Yhteydenotot on tehtävä seuraavaan osoitteeseen:
            Funktionaalinen sähköposti: AGRI-EXT-HELPDESK@ec.europa.eu”


title: Komission täytäntöönpanoasetus (EU) 2015/195, annettu 5 päivänä helmikuuta 2015 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Brocciu corse/Brocciu (SAN))

text:
                  10.2.2015

                  FI

                  Euroopan unionin virallinen lehti

                  L 33/6

         KOMISSION TÄYTÄNTÖÖNPANOASETUS (EU) 2015/195,
         annettu 5 päivänä helmikuuta 2015,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Brocciu corse/Brocciu (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna asetuksella (EY) N:o 828/2003 (3), nojalla rekisteröidyn suojatun alkuperänimityksen ”Brocciu corse”/”Brocciu” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (4).

                     (3)

                     Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Brocciu corse”/”Brocciu” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2015.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).

            (3)  Komission asetus (EY) N:o 828/2003, annettu 14 päivänä toukokuuta 2003, maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä olevan kuudentoista nimityksen eritelmien muuttamisesta (Danablu, Monti Iblei, Lesbos, Beaufort, Salers, Reblochon tai Reblochon de Savoie, Laguiole, Mont d'Or tai Vacherin du Haut-Doubs, Comté, Roquefort, Époisses de Bourgogne, Brocciu corse tai Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (EUVL L 120, 15.5.2003, s. 3).

            (4)  EUVL C 316, 16.9.2014, s. 6.


title: Komission täytäntöönpanoasetus (EU) 2017/1205, annettu 5 päivänä heinäkuuta 2017, täytäntöönpanoasetuksella (EU) 2015/2081 avatuissa, Ukrainasta peräisin olevien tiettyjen viljojen tariffikiintiöissä 23 päivän kesäkuuta 2017 ja 30 päivän kesäkuuta 2017 välisenä aikana jätetyissä tuontitodistushakemuksissa haettuihin määriin sovellettavasta jakokertoimesta

text:
               6.7.2017

               FI

               Euroopan unionin virallinen lehti

               L 173/13

         KOMISSION TÄYTÄNTÖÖNPANOASETUS (EU) 2017/1205,
   annettu 5 päivänä heinäkuuta 2017,
   täytäntöönpanoasetuksella (EU) 2015/2081 avatuissa, Ukrainasta peräisin olevien tiettyjen viljojen tariffikiintiöissä 23 päivän kesäkuuta 2017 ja 30 päivän kesäkuuta 2017 välisenä aikana jätetyissä tuontitodistushakemuksissa haettuihin määriin sovellettavasta jakokertoimesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 1 ja 3 kohdan,
   sekä katsoo seuraavaa:

               (1)

               Komission täytäntöönpanoasetuksessa (EU) 2015/2081 (2) avataan tariffikiintiöt Ukrainasta peräisin olevien tiettyjen viljojen tuonnille.

               (2)

               Täytäntöönpanoasetuksen (EU) 2015/2081 1 artiklan 1 kohdassa vahvistetaan 1 päivän tammikuuta 2017 ja 31 päivän joulukuuta 2017 väliseksi ajaksi kiintiön, jonka järjestysnumero on 09.4307, määräksi 270 000 tonnia.

               (3)

               Määrät, joista on 23 päivän kesäkuuta 2017 kello 13.00 alkaen ja 30 päivän kesäkuuta 2017 kello 13.00 Brysselin aikaa välisenä aikana jätetty tuontitodistushakemuksia kiintiössä, jonka järjestysnumero on 09.4307, ylittävät käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava kyseisessä kiintiössä haettuihin määriin sovellettava jakokerroin, joka lasketaan komission asetuksen (EY) N:o 1301/2006 (3) 7 artiklan 2 kohdan mukaisesti.

               (4)

               On myös syytä olla myöntämättä kuluvalla kiintiökaudella enempää tuontitodistuksia täytäntöönpanoasetuksessa (EU) 2015/2081 tarkoitetussa tariffikiintiössä, jonka järjestysnumero on 09.4307.

               (5)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   1.   Täytäntöönpanoasetuksen (EU) 2015/2081 liitteessä tarkoitettua kiintiötä, jonka järjestysnumero on 09.4307, koskevissa tuontitodistushakemuksissa, jotka on jätetty 23 päivän kesäkuuta 2017 kello 13.00 alkaen ja 30 päivän kesäkuuta 2017 kello 13.00 Brysselin aikaa välisenä aikana, haettuihin määriin sovelletaan 56,118160 prosentin suuruista jakokerrointa tariffikiintiössä, jonka järjestysnumero on 09.4307.
   2.   Keskeytetään 30 päivästä kesäkuuta 2017 kello 13.00 Brysselin aikaa täytäntöönpanoasetuksen (EU) 2015/2081 liitteessä tarkoitettua kiintiötä, jonka järjestysnumero on 09.4307, koskevien uusien todistushakemusten vastaanottaminen kuluvalta kiintiökaudelta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä heinäkuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission täytäntöönpanoasetus (EU) 2015/2081, annettu 18 päivänä marraskuuta 2015, Ukrainasta peräisin olevien tiettyjen viljojen tuonnissa sovellettavien unionin tariffikiintiöiden avaamisesta ja hallinnoinnista (EUVL L 302, 19.11.2015, s. 81).

      (3)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).


title: Komission täytäntöönpanoasetus (EU) 2015/1851, annettu 15 päivänä lokakuuta 2015, täytäntöönpanoasetuksen (EU) N:o 948/2014 muuttamisesta rasvattoman maitojauheen sopimusvarastointijakson ja sen yksityiseen varastointiin myönnettävän tuen määrän osalta

text:
               16.10.2015

               FI

               Euroopan unionin virallinen lehti

               L 271/12

         KOMISSION TÄYTÄNTÖÖNPANOASETUS (EU) 2015/1851,
   annettu 15 päivänä lokakuuta 2015,
   täytäntöönpanoasetuksen (EU) N:o 948/2014 muuttamisesta rasvattoman maitojauheen sopimusvarastointijakson ja sen yksityiseen varastointiin myönnettävän tuen määrän osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 18 artiklan 2 kohdan, 20 artiklan c, l ja m alakohdan sekä 223 artiklan 3 kohdan c alakohdan,
   ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (2) ja erityisesti sen 4 artiklan,
   sekä katsoo seuraavaa:

               (1)

               Komission täytäntöönpanoasetuksella (EU) N:o 948/2014 (3) aloitettiin rasvattoman maitojauheen yksityinen varastointi etenkin Venäjän käyttöön ottamasta unionin maitotuotteiden tuontikiellosta johtuneen erityisen vaikean markkinatilanteen huomioon ottamiseksi.

               (2)

               Rasvattoman maitojauheen hinnat laskivat edelleen, ja yksityisen varastoinnin järjestelmää jatkettiin 28 päivään helmikuuta 2015 komission täytäntöönpanoasetuksella (EU) N:o 1337/2014 (4), 30 päivään syyskuuta 2015 komission täytäntöönpanoasetuksella (EU) 2015/303 (5) ja 29 päivään helmikuuta 2016 komission täytäntöönpanoasetuksella (EU) 2015/1548 (6).

               (3)

               Koska rasvattoman maitojauheen hintasuuntaus on jatkuvasti ollut laskeva, mikä johtuu huomattavasta maidon ylitarjonnasta sisämarkkinoilla ja maailmanlaajuisen kysynnän rajoitusten jatkumisesta, on aiheellista säätää lisätoimenpiteistä, joiden tarkoituksena on kannustaa toimijoita markkinoilla esiintyvien paineiden lievittämiseksi varastoimaan suurempia määriä, ja tästä syystä olisi myönnettävä enemmän tukea, jos tuotteet toimitetaan pidempiaikaiseen sopimusvarastointiin.

               (4)

               Jotta toimijat kuitenkin voisivat reagoida markkinasignaaleihin tulevaisuudessa joustavasti, tällaiset tuotteet olisi voitava vapauttaa varastosta pienemmällä tuella yhdeksän kuukauden pituisen vähimmäisvarastointiajan jälkeen.

               (5)

               Kun otetaan huomioon pidennetyn sopimusvarastointijakson kesto, komission asetuksen (EY) N:o 826/2008 (7) 31 artiklassa tarkoitettua ennakkomaksua olisi mukautettava.

               (6)

               Asetuksen (EY) N:o 826/2008 35 artiklan 3 kohdan mukaisesti ja jotta voidaan seurata tiiviisti toimenpiteen käyttöä, on aiheellista täsmentää kyseisen asetuksen 35 artiklan 1 kohdan a alakohdassa säädettyjen ilmoitusten toimittamisen määräaika.

               (7)

               Jotta markkinoihin kohdistuisi välittömiä vaikutuksia ja jotta hinnat vakautuisivat, tässä asetuksessa säädetyn toimenpiteen olisi tultava voimaan asetuksen julkaisemista seuraavasta päivästä.

               (8)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 948/2014 seuraavasti:

               1)

               Korvataan 4 artikla seuraavasti:
               ”4 artikla
               1.   Edellä 1 artiklassa tarkoitetuille tuotteille myönnettävä tuki vahvistetaan seuraavasti:

                           a)

                           kun sopimusvarastointijakson pituus on 90–210 päivää, tuen määrä on

                                       1)

                                       8,86 euroa varastoitua tonnia kohden kiinteiden varastointikustannusten osalta,

                                       2)

                                       0,16 euroa tonnia ja sopimusvarastointipäivää kohden;

                           b)

                           kun sopimusvarastointijakson pituus on 365 päivää, tuen määrä on

                                       1)

                                       8,86 euroa varastoitua tonnia kohden kiinteiden varastointikustannusten osalta,

                                       2)

                                       0,36 euroa tonnia ja sopimusvarastointipäivää kohden.

                     Poiketen siitä, mitä asetuksen (EY) N:o 826/2008 34 artiklan 6 kohdassa säädetään, tuen määriä on kuitenkin vähennettävä 10 prosenttia silloin, kun sopimuksen alainen määrä voidaan poistaa 270 päivän pituisen vähimmäisvarastointiajan jälkeen.
               2.   Hakemukset voidaan hyväksyä ainoastaan, jos niistä käy ilmi haetun tuen määrät.
               Tämän asetuksen mukaisesti tehtyjä sopimuksia, joissa varastointijakso on 90–210 päivää, ei voida muuttaa 1 kohdan ensimmäisen alakohdan b alakohdan mukaisiksi sopimuksiksi.
               3.   Sopimusvarastointi päättyy varastosta poistamista edeltävänä päivänä.”

               2)

               Lisätään 4 a artikla seuraavasti:
               ”4 a artikla
               Poiketen siitä, mitä asetuksen (EY) N:o 826/2008 31 artiklan 2 kohdan säädetään, tämän asetuksen 4 artiklan 1 kohdan ensimmäisen alakohdan b alakohdan mukaisten sopimusten ennakkomaksu ei saa ylittää 270 päivän pituiselta varastointijaksolta maksettavan tuen määrää.”

               3)

               Korvataan 6 artikla seuraavasti:
               ”6 artikla
               Jäsenvaltioiden on ilmoitettava komissiolle seuraavat tiedot:

                           a)

                           viimeistään kunkin viikon tiistaina edellisen viikon osalta eriteltyinä määrät, joita tarkoitetaan 4 artiklan 1 kohdan ensimmäisen alakohdan a ja b alakohdassa, ja määrät, joista on tehty sopimuksia, sekä tuotemäärät, joiden osalta on jätetty hakemuksia sopimusten tekemiseksi, asetuksen (EY) N:o 826/2008 35 artiklan 1 kohdan a alakohdan mukaisesti;

                           b)

                           viimeistään kunkin kuukauden lopussa edellisen kuukauden osalta varastoja koskevat, asetuksen (EY) N:o 826/2008 35 artiklan 1 kohdan b alakohdassa edellytetyt tiedot.”

         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä lokakuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  EUVL L 346, 20.12.2013, s. 12.

      (3)  Komission täytäntöönpanoasetus (EU) N:o 948/2014, annettu 4 päivänä syyskuuta 2014, yksityisen varastoinnin tuen myöntämisestä rasvattomalle maitojauheelle ja tuen määrän vahvistamisesta ennakolta (EUVL L 265, 5.9.2014, s. 18).

      (4)  Komission täytäntöönpanoasetus (EU) N:o 1337/2014, annettu 16 päivänä joulukuuta 2014, täytäntöönpanoasetusten (EU) N:o 947/2014 ja (EU) N:o 948/2014 muuttamisesta voin ja rasvattoman maitojauheen yksityisen varastoinnin tukea koskevien hakemusten viimeisen jättöpäivän osalta (EUVL L 360, 17.12.2014, s. 15).

      (5)  Komission täytäntöönpanoasetus (EU) 2015/303, annettu 25 päivänä helmikuuta 2015, täytäntöönpanoasetusten (EU) N:o 947/2014 ja (EU) N:o 948/2014 muuttamisesta voin ja rasvattoman maitojauheen yksityisen varastoinnin tukea koskevien hakemusten viimeisen jättöpäivän osalta (EUVL L 55, 26.2.2015, s. 4).

      (6)  Komission täytäntöönpanoasetus (EU) 2015/1548, annettu 17 päivänä syyskuuta 2015, täytäntöönpanoasetusten (EU) N:o 947/2014 ja (EU) N:o 948/2014 muuttamisesta voin ja rasvattoman maitojauheen yksityisen varastoinnin tukea koskevien hakemusten viimeisen jättöpäivän osalta (EUVL L 242, 18.9.2015, s. 26).

      (7)  Komission asetus (EY) N:o 826/2008, annettu 20 päivänä elokuuta 2008, yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla (EUVL L 223, 21.8.2008, s. 3).


title: Neuvoston täytäntöönpanoasetus (EU) N:o 143/2010, annettu 15 päivänä helmikuuta 2010 , asetuksessa (EY) N:o 732/2008 Sri Lankan demokraattisen sosialistisen tasavallan osalta säädetyn kestävää kehitystä ja hyvää hallintoa koskevan erityisen kannustusmenettelyn väliaikaisesta peruuttamisesta

text:
               20.2.2010

               FI

               Euroopan unionin virallinen lehti

               L 45/1

         NEUVOSTON TÄYTÄNTÖÖNPANOASETUS (EU) N:o 143/2010,
   annettu 15 päivänä helmikuuta 2010,
   asetuksessa (EY) N:o 732/2008 Sri Lankan demokraattisen sosialistisen tasavallan osalta säädetyn kestävää kehitystä ja hyvää hallintoa koskevan erityisen kannustusmenettelyn väliaikaisesta peruuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisen tullietuusjärjestelmän soveltamisesta 1 päivästä tammikuuta 2009 alkaen 31 päivään joulukuuta 201122 päivänä heinäkuuta 2008 annetun neuvoston asetuksen (EY) N:o 732/2008 (1) ja erityisesti sen 19 artiklan 4 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Asetuksen (EY) N:o 732/2008 ja erityisesti sen 9 artiklan sekä 10 artiklan 6 kohdan nojalla Sri Lankan demokraattinen sosialistinen tasavalta, jäljempänä ’Sri Lanka’, on yksi Euroopan unionin yleiseen tullietuusjärjestelmään sisältyvän kestävää kehitystä ja hyvää hallintoa koskevan erityisen kannustusmenettelyn edunsaajamaista.

               (2)

               Komission päätöksessä 2008/938/EY (2), jolla Sri Lanka lisätään kestävää kehitystä ja hyvää hallintoa koskevan erityisen kannustusmenettelyn edunsaajamaiden luetteloon 1 päivän tammikuuta 2009 ja 31 päivän joulukuuta 2011 väliseksi ajaksi, todetaan, että sitä, kuinka Sri Lanka täyttää kolmen ihmisoikeussopimuksen osalta vaatimukset, joiden täyttymistä osallistuminen kannustusmenettelyyn edellyttää, tarkasteltiin yleisen tullietuusjärjestelmän soveltamisesta 27 päivänä kesäkuuta 2005 annetun neuvoston asetuksen (EY) N:o 980/2005 (3) nojalla käynnistetyssä tutkimuksessa.

               (3)

               Euroopan komission, jäljempänä ’komissio’, käytettävissä olevista Yhdistyneiden Kansakuntien raporteista, lausunnoista ja tiedoista sekä muista merkityksellisistä lähteistä, kuten valtiosta riippumattomilta järjestöiltä, saaduista julkisesti saatavilla olevista raporteista ja tiedoista ilmeni, ettei Sri Lankassa ole tosiasiallisesti pantu täytäntöön kansallista lainsäädäntöä, johon sisältyvät kansalaisoikeuksia ja poliittisia oikeuksia koskeva kansainvälinen yleissopimus, kidutuksen ja muun julman, epäinhimillisen tai halventavan kohtelun tai rangaistuksen vastainen yleissopimus sekä lapsen oikeuksien yleissopimus. Kyseiset kolme yleissopimusta mainitaan keskeisinä ihmisoikeussopimuksina asetuksen (EY) N:o 732/2008 liitteessä III olevan A osan 1, 5 ja 6 kohdassa.

               (4)

               Asetuksen (EY) N:o 732/2008 15 artiklan 2 kohdassa säädetään, että kyseisen asetuksen nojalla myönnetty kestävää kehitystä ja hyvää hallintoa koskeva erityinen kannustusmenettely voidaan peruuttaa väliaikaisesti erityisesti, jos kyseisen asetuksen liitteessä III tarkoitetut, kyseisen asetuksen 8 artiklan 1 ja 2 kohdan vaatimusten täytäntöön panemiseksi ratifioidut yleissopimukset sisältävää kansallista lainsäädäntöä ei ole tosiasiallisesti pantu täytäntöön.

               (5)

               Komission päätöksellä 2008/803/EY (4) pantiin vireille tutkimus sen selvittämiseksi, ”onko kansalaisoikeuksia ja poliittisia oikeuksia koskevan kansainvälisen yleissopimuksen, kidutuksen ja muun julman, epäinhimillisen tai halventavan kohtelun tai rangaistuksen vastaisen yleissopimuksen sekä lapsen oikeuksien yleissopimuksen sisältävä Sri Lankan demokraattisen sosialistisen tasavallan kansallinen lainsäädäntö pantu tosiasiallisesti täytäntöön”.

               (6)

               Komissio takasi Sri Lankalle koko tutkimuksen ajan mahdollisuuden toimia tutkimuksessa yhteistyössä ja myös mahdollisuuden kommentoida asiantuntijoiden, joille komissio oli antanut tehtäväksi tutkittavien asioiden riippumattoman oikeudellisen arvioinnin, tekemiä kattavia päätelmiä. Huolimatta siitä, että Sri Lanka päätti olla toimimatta yhteistyössä tutkimuksessa ja olla osallistumatta siihen, komissio piti Sri Lankaan säännöllisesti yhteyttä tutkimuksen ulkopuolella voidakseen antaa Sri Lankalle mahdollisuuden tuoda komission tietoon kaikki tiedot, joilla oli tutkimuksen kannalta merkitystä. Komissio on ottanut Sri Lankan tässä yhteydessä toimittamat tiedot huomioon täysimääräisesti, ja ne ovat vaikuttaneet sen arvioon.

               (7)

               Komissio hyväksyi 19 päivänä lokakuuta 2009 sen päätelmät sisältävän kertomuksen, jäljempänä ’kertomus’. Kertomuksen päätelmänä oli, että Sri Lankan kansallista lainsäädäntöä, joka sisältää kansainväliset ihmisoikeussopimukset, erityisesti kansalaisoikeuksia ja poliittisia oikeuksia koskevan kansainvälisen yleissopimuksen, kidutuksen ja muun julman, epäinhimillisen tai halventavan kohtelun tai rangaistuksen vastaisen yleissopimuksen sekä lapsen oikeuksien yleissopimuksen, ei ole pantu tosiasiallisesti täytäntöön.

               (8)

               Kertomus, jossa esitettiin tutkimuksen päätelmät, toimitettiin Sri Lankalle, ja sille muistutettiin päätelmien olevan perustana, kun komissio päättää, suositetaanko kestävää kehitystä ja hyvää hallintoa koskevan erityisen kannustusmenettelyn väliaikaista peruuttamista. Sri Lankalle myönnettiin myös määräaika, jonka kuluessa se saattoi esittää huomautuksia tästä asiasta tai erityisesti kertomuksesta.

               (9)

               Sri Lanka esitti komissiolle joukon huomautuksia kertomuksen asiasisällöstä ja tutkimuksen suorittamisesta. Huomautukset koskivat myös sellaisia tosiseikkoja ja päätelmiä, joiden kommentoimiseen Sri Lankalle oli annettu mahdollisuus tutkimuksen aikana mutta joita se ei kuitenkaan silloin kommentoinut. Komissio tarkasteli kuitenkin huolellisesti Sri Lankan huomautuksia, erityisesti niitä, joilla oli merkitystä väliaikaista peruuttamista koskevan päätöksen kannalta. Komission arvio, josta ilmoitettiin Sri Lankalle, johti päätelmään, että yksikään Sri Lankan esittämistä väitteistä ei muuttaisi tutkimuksen päätelmiä merkittävästi.

               (10)

               Komissio antoi asetuksen (EY) N:o 732/2008 19 artiklan 1 kohdan mukaisesti kertomuksen tutkimuksen päätelmistä yleisten tullietuuksien komitealle 17 päivänä marraskuuta 2009.

               (11)

               Edellä esitetyn perusteella kestävää kehitystä ja hyvää hallintoa koskeva erityinen kannustusmenettely olisi peruutettava väliaikaisesti kaikilta Sri Lankasta peräisin olevilta tuotteilta, kunnes päätetään, ettei väliaikaiselle peruuttamiselle ole enää perusteita.

               (12)

               Tämän asetuksen olisi tultava voimaan kuuden kuukauden kuluttua sen hyväksymisestä, ellei neuvosto sitä ennen komission ehdotuksesta päätä, ettei asetukselle ole enää perusteita,

         ON HYVÄKSYNYT TÄMÄN ASETUKSEN:
   1 artikla
   Peruutetaan väliaikaisesti asetuksessa (EY) N:o 732/2008 säädetty, Sri Lankasta peräisin oleviin tuotteisiin sovellettava kestävää kehitystä ja hyvää hallintoa koskeva erityinen kannustusmenettely.
   2 artikla
   Neuvosto vahvistaa uudelleen määräenemmistöllä komission ehdotuksesta erityisen kannustusmenettelyn Sri Lankasta peräisin oleville tuotteille asetuksen (EY) N:o 732/2008 soveltamisajaksi, jos väliaikaiselle peruuttamiselle ei ole enää perusteita.
   3 artikla
   Tämä asetus tulee voimaan kuuden kuukauden kuluttua sen hyväksymisestä, jollei neuvosto sitä ennen komission ehdotuksesta asetuksen (EY) N:o 732/2008 19 artiklan 5 kohdan mukaisesti toisin päätä.
   4 artikla
   Tämä asetus julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2010.

            Neuvoston puolesta

            Puheenjohtaja

         Á. GABILONDO

      (1)  EUVL L 211, 6.8.2008, s. 1.

      (2)  Komission päätös 2008/938/EY, tehty 9 päivänä joulukuuta 2008, yleisen tullietuusjärjestelmän soveltamisesta 1 päivästä tammikuuta 2009 alkaen 31 päivään joulukuuta 2011 annetussa neuvoston asetuksessa (EY) N:o 732/2008 säädetystä kestävää kehitystä ja hyvää hallintoa koskevan erityisen kannustusmenettelyn edunsaajamaiden luettelosta (EUVL L 334, 12.12.2008, s. 90).

      (3)  EUVL L 169, 30.6.2005, s. 1.

      (4)  Komission päätös 2008/803/EY, tehty 14 päivänä lokakuuta 2008, tiettyjen ihmisoikeussopimusten tosiasiallista täytäntöönpanoa Sri Lankassa koskevan tutkimuksen vireille panemisesta neuvoston asetuksen (EY) N:o 980/2005 18 artiklan 2 kohdan nojalla (EUVL L 277, 18.10.2008, s. 34).